stanford-oval/wikipedia huggingface dataset:
รายชื่อบุคคลจากมหาวิทยาลัยธรรมศาสตร์
บุคคลสำคัญคณะวารสารศาสตร์และสื่อสารมวลชน > ศิษย์เก่าที่มีชื่อเสียง (ปริญญาโท)

| คำนำหน้าชื่อ | รายชื่อ | เกียรติประวัติ |
| --- | --- | --- |
|  | บุษบา ดาวเรือง : เล็ก | รองประธานกรรมการ / ประธานเจ้าหน้าที่บริหารกลุ่มบริษัท จีเอ็มเอ็ม แกรมมี่ |
|  | ชิบ จิตนิยม | สมาชิกวุฒิสภา ชุดที่ 13   อดีตผู้ประกาศข่าว ช่อง 3 เอชดี |
|  | สุภิญญา กลางณรงค์ | อดีตคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) |
|  | แอน ทองประสม | พิธีกร, นักแสดง, ผู้จัดละครโทรทัศน์ ช่อง 3 เอชดี และอดีตทูตUNICEF |
| ดร. | อริสรา กำธรเจริญ : หมวย (อดีตอาจารย์ประจำคณะ) | รองสาวแพรวปี พ.ศ. 2539  นักแสดง ผู้ประกาศข่าว และผู้ดำเนินรายการโทรทัศน์ ช่อง 3 เอชดี, Thai PBS, ช่อง 9 เอ็มคอต เอชดี และ TNN (ศิษย์เก่าปริญญาตรี–โท–เอก) |
|  | ฐปณีย์ เอียดศรีไชย : แยม | ผู้สื่อข่าวภาคสนาม รายการข่าว 3 มิติ ช่อง 3 เอชดี และเจ้าของเพจ The Reporter |
|  | จิรายุ ห่วงทรัพย์ | นักการเมือง อดีตผู้ประกาศข่าวสถานีโทรทัศน์ไอทีวี และสถานีวิทยุโทรทัศน์แห่งประเทศไทย ปัจจุบันเป็นนักการเมือง ดำรงตำแหน่งประธานคณะกรรมาธิการสวัสดิการและกิจการธุรกิจของกองทัพ ฯ โฆษกกระทรวงกลาโหม |
|  | จิตตนาถ ลิ้มทองกุล | ผู้บริหารหนังสือพิมพ์ผู้จัดการ และผู้พัฒนาเว็บไซต์ผู้จัดการออนไลน์, นักเคลื่อนไหวทางการเมือง, ผู้ก่อตั้งและอดีตผู้บริหารสำนนักพิมพ์บุรพัฒน์ |
|  | ชมพูนุช ตัณฑเศรษฐี (สุวรรณบุปผา) : เจ็ม | อดีตผู้ประกาศข่าวสถานีโทรทัศน์ทีไอทีวี, ช่อง 7 เอชดี และช่องเวิร์คพอยท์ทีวี ปัจจุบันเป็น Content Creator ด้านสื่อสารมวลชนในแอพลิเคชั่น Tiktok |
|  | ธัญญาเรศ เองตระกูล (รามณรงค์) : ธัญญ่า | นักแสดงและพิธีกรอิสระ |
|  | มีสุข แจ้งมีสุข : ไก่ | อดีตผู้ประกาศข่าว รายการผู้หญิงถึงผู้หญิง ช่อง 3 เอชดี |
| ดร. | อิศริยา สายสนั่น : เอ๊ะ | นักแสดง พิธีกร ผู้จัดละครโทรทัศน์ช่อง 8 (ศิษย์เก่าปริญญาโท-เอก) |
|  | รินลณี ศรีเพ็ญ : จอย | นักแสดง และพิธีกรสังกัดช่อง 3 เอชดี |
|  | สกาวใจ พูนสวัสดิ์ : อ๋อม | นักแสดง, อดีตผู้ดำเนินรายการ อดีตผู้จัดรายการโทรทัศน์ และอดีตนักการเมืองสังกัดพรรคเพื่อไทย |
| ดร. | ปริศนา กัมพูสิริ : โบว์ลิ่ง | นางสาวไทยประจำปี พ.ศ. 2555 อดีตผู้ประกาศข่าวช่อง 9 เอ็มคอต เอชดี ปัจจุบันดำเนินรายการโทรทัศน์ทางช่อง 8 |
|  | ปาลิตา โกศลศักดิ์ : ปลา | นางแบบ และนักแสดงสังกัดค่ายช่อง 7 เอชดี |
|  | สุฐิตา เรืองรองหิรัญญา : นิหน่า | นักร้อง นักแสดง พิธีกร อดีตผู้ประกาศข่าวกีฬาช่อง 7 เอชดี ปัจจุบันเป็นผู้ประกาศข่าวช่องช่องพีพีทีวี (ศิษย์เก่าปริญญาตรี-โท) |
|  | ผึ้งนภา  คล่องพยาบาล : ผึ้ง | ผู้ประกาศข่าว Thai PBS |
|  | ราณี แคมเปน : เบลล่า | นักแสดง ช่อง 3 เอชดี |
บุคคลสำคัญคณะสังคมวิทยาและมานุษยวิทยา

รศ.หม่อมราชวงศ์อคิน รพีพัฒน์ (อดีตอาจารย์) อดีตรองศาสตราจารย์ประจำสาขามานุษยวิทยา คณะสังคมวิทยาและมานุษยวิทยา มหาวิทยาลัยธรรมศาสตร์
ศ.ธีรยุทธ บุญมี (อาจารย์ประจำ) อดีตเลขาธิการศูนย์นิสิตนักศึกษาแห่งประเทศไทย, ผู้นำนักศึกษาในเหตุการณ์ 14 ตุลาคม 2516, นักเขียนรางวัลศรีบูรพา
บุษกร วงศ์พัวพันธ์ (หน่อย) (ศิษย์เก่า) นักแสดง
เข็มอัปสร สิริสุขขะ (เชอรี่) (ศิษย์เก่า) นักแสดง
ฌอห์ณ จินดาโชติ (ศิษย์เก่า) นักแสดง
อภิชาต การิกาญจน์ สมาชิกสภาผู้แทนราษฎรจังหวัดนครศรีธรรมราช
ชุติมณฑ์ ประสานวรรณ (ชมพู) นักแสดง นางแบบ (The Face Thailand season 5)
บุคคลสำคัญคณะวิทยาศาสตร์และเทคโนโลยี

วิทยา วสุไกรไพศาล (อั๋น) (ศิษย์เก่า) นักแสดงอิสระ
ปานระพี รพิพันธุ์ (เอิ้น) (ศิษย์เก่า) ผู้ประกาศข่าวด้านไอทีและยูทูบเบอร์
ภราดร ปริศนานันทกุล (ศิษย์เก่า) รองประธานสภาผู้แทนราษฎรและสมาชิกสภาผู้แทนราษฎรจังหวัดอ่างทอง
มิลิน ดอกเทียน (น้ำหนึ่ง) (ศิษย์เก่า) อดีตสมาชิกวงบีเอ็นเคโฟร์ตีเอต (BNK48) รุ่นที่ 1
ปุณยวีร์ จึงเจริญ (ออม) (ศิษย์เก่า) อดีตสมาชิกวงบีเอ็นเคโฟร์ตีเอต (BNK48) รุ่นที่ 2 และเป็นอดีตสมาชิกและอดีตหัวหน้าวงซีจีเอ็มโฟร์ตีเอต (CGM48)
ธนบดี ธีรพงศ์ภักดี (จั๊ม) (ศิษย์เก่า) สมาชิกวง Tattoo Colour (เบส)
รักชนก ศรีนอก (ไอซ์) (ศิษย์เก่า) สมาชิกสภาผู้แทนราษฎรไทย ชุดที่ 26 สังกัดพรรคประชาชน
กาจบัณฑิต ใจดี (จูเนียร์) (ศิษย์เก่า) นักแสดง
บุคคลสำคัญคณะวิศวกรรมศาสตร์

ธนาธร จึงรุ่งเรืองกิจ (เอก) (ศิษย์เก่า) ประธานคณะก้าวหน้า, อดีตสมาชิกสภาผู้แทนราษฎร, อดีตผู้บริหารเครือไทยซัมมิตและอดีตหัวหน้าพรรคอนาคตใหม่
ภาษิต อภิญญาวาท (ไก่) (ศิษย์เก่า) ผู้ประกาศข่าวสังกัด ช่อง 3 เอชดี
เรืออากาศโท สหรัฐต์ หิรัญญ์ธนภูวดล (สิงโต) (ศิษย์เก่า) ผู้ชนะจากรายการ The Star 5, นักร้อง, นักแสดง และ นายทหารอากาศชาวไทย
ดนัย จิรา (แดน) (ศิษย์เก่า) อดีตนักแสดง
ประชากร ปิยะสกุลแก้ว (ซัน) (ศิษย์เก่า) นักแสดง และนายแบบชาวไทย
วัชรกาญจน์ บัวบาน (เฟรม) (ศิษย์เก่า) นักร้อง และ นักดนตรีจากรายการ True Academy Fantasia season 8
สุภัชชา ปิตินันท์ (ตูน) (ศิษย์เก่า) เป็นนักร้องชาวไทย
ดร ชัย วุฒิวิวัฒนชัย(ศิษย์เก่า รุ่น1)  ผู้อำนวยการศูนย์เทคโนโลยีอิเลคทรอนิคส์และคอมพิวเตอร์ แห่งชาติ
ไกรลักษณ์ อัศวฉัตรโรจน์ (ศิษย์เก่ารุ่น1)  ผู้บริหาร Chief Strategy Office WHA Group
ประสิทธิ์ กุลหิรัญ(ศิษย์เก่ารุ่น1)  ผู้บริหาร ชัยเสรี เมทัล แอนด์ รับเบอร์
รศ ดร พิสุทธิ์ ขุมทรัพย์ (ศิษย์เก่ารุ่น1)  Asian Institute of Technology
ศ ดร ปิยะ โควินททวีวัตน์(ศิษย์เก่ารุ่น1) ผู้บริหาร มหาวิทยาลัยราชภัฏนครปฐม
กมุทสุพ สังขเกษม (ศิษย์เก่า รุ่น1)     CEO ผู้บริหาร กลุ่มบริษัทด้านเทคโนโลยีEIT Lasertechnik GmbH และ Einstein Industrietechnik Corporation Ltd
ปณิธาน ปวโรฬารวิทยา  (ศิษย์เก่ารุ่น1)CEO ประธานกรรมการ บูทิคนิวซิตี้ มหาชน เครือ สหพัฒนพิบูลย์
ดร อธิศานต์ วายุภาพ (ศิษย์เก่ารุ่น1)รองอธิการบดี มหาวิทยาลัยมหิดล
ดร.พงษ์ชัย จิตตะมัย(ศิษย์เก่ารุ่น3) รองอธิการบดีมหาวิทยาลัยเทคโนโลยีสุรนารี
ศ ดร นักสิทธิ์ คูวัฒนาชัย อดีตคณบดี คนแรกคณะวิศวกรรมศาสตร์ มหาวิทยาลัยธรรมศาสตร์
ดร นพดล อินนา อดีตรองคณบดีผู้ก่อตั้งโครงการ วิศวกรรมศาสตร์ภาษาอังกฤษ แห่งแรกของประเทศไทย
รองศาสตราจารย์ ดร.บุษบา พฤกษาพันธุ์รัตน์ (ศิษย์เก่ารุ่น1) คณะวิศวกรรมศาสตร์ ธรรมศาสตร์
ศาสตราจารย์ ดร.ผดุงศักดิ์ รัตนเดโช  กรรมการคณะกรรมการพัฒนาวิทยาศาสตร์และเทคโนโลยีแห่งชาติ (กวทช.)
ศาสตราจารย์.ดร.สัญญา มิตรเอม คณบดี คณะวิศวกรรมศาสตร์ ธรรมศาสตร์
นายณัฐพล เดชวิทักษ์ (ศิษย์เก่ารุ่น 1) รองกรรมการผู้อำนวยการ บมจ.สหพัฒนพิบูล (SPC)
กัมปนาท ตันพิทักษ์สิทธิ์กรรมการผู้จัดการ บริษัท โรบอท ซิสเต็ม จำกัด ผู้ประกอบหุ่นยนต์และระบบอัตโนมัติ
นาย เกรียงไกร สุริยวนากุล รองประธานเจ้าหน้าที่บริหาร บมจ โกลบอลเฮ้าส์ (GLOBA) ติดอันดับมหาเศรษฐีหุ้นอันดับ 1-50 ของประเทศไทย ,วิศวกรรมศาสตร์ ธรรมศาสตร์ Nottingham TEP
บุคคลสำคัญคณะสหเวชศาสตร์

บทความหลัก: คณะสหเวชศาสตร์ มหาวิทยาลัยธรรมศาสตร์ § รายชื่อศิษย์เก่าที่มีชื่อเสียง
อดิศักดิ์ ไกรษร (ศิษย์เก่า) นักฟุตบอลทีมชาติไทย สังกัดสโมสรฟุตบอลการท่าเรือ เอฟซี
สารัช อยู่เย็น (ศิษย์เก่า) นักฟุตบอลทีมชาติไทย สังกัดสโมสรฟุตบอลบีจี ปทุม ยูไนเต็ด
ชนาธิป สรงกระสินธ์ (ศิษย์เก่า) นักฟุตบอลทีมชาติไทย สังกัดสโมสรฟุตบอลฮกไกโดคอนซาโดเลซัปโปโระ
วชิรวิชญ์ ไพศาลกุลวงศ์ (ศิษย์เก่า) นักแสดง นายแบบ นักร้อง
บุคคลสำคัญสถาบันเทคโนโลยีนานาชาติสิรินธร

ศ.ดร.สวัสดิ์ ตันตระรัตน์ (อาจารย์) ผู้อำนวยการสถาบันเทคโนโลยีนานาชาติสิรินธร
ชนันภรณ์ รสจันทน์ (น้อด) (ศิษย์เก่า) Miss Thailand Universe 2005
สพล อัศวมั่นคง (ศิษย์เก่า) นักแสดง
ดร วีริศ อมระปาน ผู้ว่าการนิคมอุตสาหกรรมแห่งประเทศไทย และ   ผู้ว่าการรถไฟแห่งประเทศไทย
ดร.กอบกฤตย์ วิริยะยุทธกร ซีอีโอผู้ก่อตั้ง บริษัท iApp Technology จำกัด นายกสมาคม ผู้ประกอบการปัญญาประดิษฐ์ แห่งประเทศไทย
ดร.ทิศพล นครศรี ประธานกรรมการบริหาร บริษัท บางกอกโซลาร์ พาวเวอร์ จำกัด
ดร.กีรติ กิจมานะวัฒน์ กรรมการผู้อำนวยการใหญ่ บริษัท ท่าอากาศยานไทย(AOT) จำกัด (มหาชน)
พรยศ กลั่นกรอง อธิบดี กรมโรงงานอุตสาหกรรม
ดร การดี เลียวไพโรจน์ กรรมาธิการผู้ทรงคุณวุฒิ สำนักงานส่งเสริมเศรษฐกิจสร้างสรรค์
บุคคลสำคัญคณะศิลปกรรมศาสตร์

เผ่าทอง ทองเจือ (อดีตอาจารย์) อดีตคณบดีคณะศิลปกรรมศาสตร์ มหาวิทยาลัยธรรมศาสตร์
สุจิรา อรุณพิพัฒน์ (ศิษย์เก่า) นางสาวไทย 2544
จิรกิติยา บุญครองทรัพย์ (ศิษย์เก่า) นางสาวไทย 2546
ณัฐชา สวัสดิ์รักเกียรติ (ศิษย์ปัจจุบัน) นักร้อง
นลิน โฮเลอร์ (ซาร่า AF3) (ศิษย์เก่า) นักร้อง / นักแสดง
สิริเนตร ทำประโยชน์ (ปอง AF4) (ศิษย์เก่า) นักร้อง
บัวชมพู ฟอร์ด (ศิษย์เก่า) นักร้อง/นักแสดง
กาญจ์คนึง เนตรศรีทอง (มีน AF7) (ศิษย์เก่า) นักร้อง
ภีรนีย์ คงไทย (แมท) (ศิษย์เก่า) นักแสดง สังกัดสถานีวิทยุโทรทัศน์ไทยทีวีสีช่อง 3
เขมรัชต์ สุนทรนนท์ (อ๋อง มะลิ) (ศิษย์เก่า) นักร้อง / ดีเจ / พิธีกร
หนึ่งธิดา โสภณ (หนูนา) (ศิษย์เก่า​) นักร้อง/นักแสดง
วริษฐา จตุรภุช (สต๊อป The Star 8) (ศิษย์ปัจจุบัน) นักร้อง
อัญชสา มงคลสมัย (ใบเฟิร์น) นักแสดง
ปภาดา กลิ่นสุมาลย์ (เนย) นักแสดงสังกัด ช่อง 7 ดรัมเมเยอร์มหาวิทยาลัยธรรมศาสตร์ ประจำงานฟุตบอลประเพณีจุฬาฯ-ธรรมศาสตร์ ครั้งที่ 70 และ Thai Supermodel 2015
รินรดา แก้วบัวสาย (พาย) นักแสดง สังกัดสถานีวิทยุโทรทัศน์ไทยทีวีสีช่อง 3
พรสรวง รวยรื่น (เซียงเซียง) นักแสดงสังกัด เดอะ วัน เอ็นเตอร์ไพรส์
ชรินพร เงินเจริญ (ปิ่น) นักแสดงสังกัด ช่อง 7HD
บุคคลสำคัญวิทยาลัยสหวิทยาการ

ระเบียบรัตน์ พงษ์พานิช (ศิษย์เก่าปริญญาโท) อดีตสมาชิกวุฒิสภา, อดีตนายกสมาคมแม่บ้านมหาดไทย
พลอยชมพู ศุภทรัพย์ (แจน) (ศิษย์เก่าปริญญาตรี) ในสาขาวิชาปรัชญา การเมือง และเศรษฐศาสตร์, ดารานักแสดงสังกัดจีเอ็มเอ็มทีวี
กัญญาวีร์ สองเมือง (ต้าเหนิง) นักแสดง และนางแบบอิสระ อดีตสังกัดนาดาวบางกอก
ฤๅชนก มีแสง (เทวี) นักแสดง นางสาวสงกรานต์แห่งประเทศไทย 2555 และ Miss Heritage Thailand 2022
บุคคลสำคัญจากวิทยาลัยนวัตกรรม

รมิดา ธีรพัฒน์ (พระพาย) (ศิษย์เก่า) ดารานักแสดงสังกัดช่อง 7
วิลาสินี วีระวุฒิวงศ์ (อี้) นางสาวไทยประจำปี 2557
บุคคลสำคัญจากวิทยาลัยพัฒนศาสตร์ ป๋วย อึ๊งภากรณ์

เตือนใจ ดีเทศน์ (ศิษย์เก่าบัณฑิตอาสาสมัคร) อดีตสมาชิกวุฒิสภา จังหวัดเชียงราย และคณะกรรมการสิทธิมนุษยชนแห่งชาติ ชุดที่ 3 (20 พฤศจิกายน 2558 - ปัจจุบัน)
คุณหญิงสุพัตรา มาศดิตถ์ (ศิษย์เก่าบัณฑิตอาสาสมัคร) อดีตรัฐมนตรีประจำสำนักนายกรัฐมนตรี
ปัญญาดา คล้ายโพธิ์ทอง (กิ๊ฟ) Miss Grand Singburi 2023
อีตุย

ขนมของประเทศจีน
| --- | --- |

ชื่ออื่น: จือหมาฉิว, หมาถวน, หมา-ยฺเหวียน, เจินไต้
มื้อ: กินคู่กับชา, กินเป็นขนม
แหล่งกำเนิด: นครฉางอาน (ปัจจุบันคือซีอาน), จักรวรรดิถัง
ภูมิภาค: เอเชียบูรพา
ส่วนผสมหลัก: แป้งข้าวเหนียว, เมล็ดงา, และไส้ต่าง ๆ (เช่น เมล็ดบัว ถั่วดำ หรือถั่วแดงกวน)
 ตำราอาหาร: เจียนตุย   สื่อ: เจียนตุย
เจียนตุย (จีน: 煎䭔; พินอิน: jiānduī; "ขนมใส่ไส้ทอด") หรือ จือหมาฉิว (จีน: 芝麻球; พินอิน: zhīmáqiú; "ลูกงา") เป็นขนมของประเทศจีน ซึ่งเป็นเพสตรี (pastry) ทำจากแป้งข้าวเหนียวทอด ภายนอกเคลือบเมล็ดงา มีลักษณะกรุบกรอบและเหนียวหนึบ ภายในเป็นโพรงเกิดจากการขยายตัวของแป้ง ในโพรงนี้ใส่ไส้ทำด้วยเมล็ดบัวกวน บางครั้งใช้ถั่วดำกวนหรือถั่วแดงกวนซึ่งมีรสหวานแทน
ขนมนี้ยังเป็นที่รู้จักว่า หมาถวน (จีน: 麻糰; "ลูกงา") ในภาคเหนือของประเทศจีน  หมา-ยฺเหวียน (จีน: 麻圆; "ผลงา") ในภาคตะวันออกเฉียงเหนือของประเทศจีน และ เจินไต้ (จีน: 珍袋; "ถุงล้ำค่า") ในไห่หนาน แล้วแต่ภูมิภาคและเขตพื้นที่ทางวัฒนธรรม ในประเทศไทยบางท้องที่เรียกว่า "ขนมอีตุย" หรือ "ขนมงาทอด"
ปล้นเหนือเมฆ

| ปล้นเหนือเมฆ |
| --- | --- |
แนว: โลดโผน ชีวิต ระทึกขวัญ
เค้าโครงจาก: ภาพยนตร์เรื่องปล้นครั้งสุดท้าย
บทประพันธ์: มิสเตอร์เค
บทละครโทรทัศน์: ภูมิแผ่นดิน
กำกับโดย: บิณฑ์ บรรลือฤทธิ์
แสดงนำ: ชนะพล สัตยา เกศรินทร์ น้อยผึ้ง วรากร ศวัสกร​ ชมพูนุท พึ่งผล​
เพลงประกอบ: ปล้นเหนือเมฆ – สำราญ ช่วยจำแนก (อี๊ด ฟลาย)
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 34
การผลิต
ควบคุมงานสร้าง: พรพิมล มั่นฤทัย ชัยยงค์ มั่นฤทัย
ความยาวตอน: 50 นาที
บริษัทผู้ผลิต: โคลีเซี่ยม อินเตอร์กรุ๊ป
ออกอากาศ
สถานีโทรทัศน์: ช่อง 7HD
ออกอากาศ: 23 มกราคม 2567 (2567-01-23) – 8 มีนาคม 2567 (2567-03-08)
ละครเรื่องก่อนหน้า: มนตราฟ้าฟื้น
ละครเรื่องถัดไป: สองทรนง
ออกอากาศ: 1 มกราคม 2568 – 28 มกราคม 2568 (รีรัน)
ละครเรื่องก่อนหน้า: มนตราฟ้าฟื้น (รีรัน)
ละครเรื่องถัดไป: เขยบ้านไร่ สะใภ้ไฮโซ (รีรัน)
ปล้นเหนือเมฆ เป็นละครโทรทัศน์ไทยแนวโลดโผน-ชีวิต ระทึกขวัญปี 2567 ที่มีเค้าโครงมาจากภาพยนตร์ไทยในปี พ.ศ. 2518 เรื่อง ปล้นครั้งสุดท้าย จากการกำกับของบิณฑ์ บรรลือฤทธิ์ นำแสดงโดยชนะพล สัตยาและเกศรินทร์ น้อยผึ้ง ออกอากาศทุกวันจันทร์-ศุกร์ เวลา 19.00 น. ตั้งแต่วันที่ 23 มกราคม ถึง 8 มีนาคม พ.ศ. 2567 ทางช่อง 7HD
นักแสดงและตัวละคร

| ตัวละคร | นักแสดงหลัก |
| --- | --- |
เหนือเมฆ (เหนือ): ชนะพล สัตยา
ฟาย สบายดี ศรสิงห์: วรากร ศวัสกร
โอลีฟ: เกศรินทร์ น้อยผึ้ง
มาดามลี: ชมพูนุท พึ่งผล​
ตี๋น้อย: วงศธร สมศรี
สิตา: สิมิลัน เตมีวณิชย์
หมวยเล็ก: ธนัชลักษณ์ ฮัดสัน
ตัวละคร: นักแสดงสมทบ
แป้ง: กมลรัตน์ ทานนท์
ฟ้าใส: กัณญสินี ทรัพย์สิริ

นิรา: พีรยา หงษ์เงิน
ซันนี่: วีรสุดา จงจอหอ
รัฐมนตรีอารีย์: เอกพัน บรรลือฤทธิ์
ธนิน: กณิณ ปัทมนันถ์
บรรทัด: สุรวุฑ ไหมกัน
ดาบวัฒ: พีท ทองเจือ
ใต้: รังสิโรจน์ พันธุ์เพ็ง
อิทธิพล: ธนายง ว่องตระกูล
พันตำรวจโท เอกชัย: ฉัตรมงคล บำเพ็ญ
ดาบรงค์: โอภาภูมิ ชิตาพัณณ์
อาฮวด: ภูธฤทธิ์ พรหมบันดาล
วิไล: น้ำทิพย์ เสียมทอง
พลตำรวจโท วันชัย สุนทรสมัย: ดร.ปิยะวัฒน์ จุลล์จักรวงศา
พิษณุ: ภูริวัจน์ บุญสุยา
สว.เชิงชล: วีรยุทธิ์ นานช้า
สว.ธนา: ธนัช ศรีบรรจง
ผู้กองเอก: เอกพงศ์ ผูกพันธ์
จ่าสิบเอก รวย: แอม หทัยราษฏร์
อรติมา เกียรติไกรวัลศิริ (อร): ณัฐฐา ศิริชัยวงศ์สกุล
พลเอก วีรยุทธ: ภมรเทพ แสงเรืองฤทธิ์
จ่าสิบเอก นนท์: จิรภัทร พานเงิน
จ่าสิบเอก พงษ์: ณธีพัฒน์ เปี่ยมคุโณดม
จ่าสิบเอก เลิศ: เกษมราช พรหมดนตรี
มิคาเอล: ณวรรธ โออินทร์
ผู้กองสุรสีห์: อิทธิ ไทยประจง
โฮ่ว อี้

โฮ่ว อี้ ยิงตะวัน ภาพจากหนังสือ เซียว-ยฺหวินฉงเทียนเวิ่นถู (蕭雲從天問圖) ฉบับพิมพ์ ค.ศ. 1645
โฮ่ว อี้ (จีน: 后羿; พินอิน: Hòu Yì; เวด-ไจลส์: 'Hou I) เป็นบุคคลในประมวลเรื่องปรัมปราจีน โดยเป็นนักธนู  และเป็นสามีของฉางเอ๋อ (嫦娥) ซึ่งภายหลังได้เป็นเทพธิดาแห่งดวงจันทร์
ประมวลเรื่องปรัมปราจีนว่า เดิมโลกมนุษย์มีตะวัน 10 ดวง ซึ่งจะขึ้นฉายครั้งละดวง แต่วันหนึ่ง ออกฉายพร้อมกันทั้ง 10 ดวง ทำให้แผ่นดินโลกแทบมอดไหม้ พระเจ้าเหยา (堯) กษัตริย์แห่งมวลมนุษย์ จึงรับสั่งให้โฮ่ว อี้ หาวิธีควบคุมดวงตะวัน โฮ่ว อี้ ไปเจรจากับดวงตะวัน แต่ไม่สำเร็จ จึงขู่ว่าจะยิงตะวันให้ร่วง แต่ก็ยังไม่เป็นผล โฮ่ว อี้ จึงยิงดวงตะวันให้ร่วงทีละดวง ดวงตะวันที่ตกลงมานั้นกลายเป็นอีกาสามขา (三足烏) จนเมื่อเหลือดวงสุดท้ายดวงเดียว พระเจ้าเหยา พร้อมด้วยหญิงซึ่งเป็นมารดาของตะวันดวงนั้น ร้องขอให้เขาละเว้นเพื่อประโยชน์ของมนุษยชาติเอง โลกมนุษย์จึงเหลือตะวันเพียงดวงเดียวมาจนทุกวันนี้
ประมวลเรื่องปรัมปรายังว่า โฮ่ว อี้ ได้ปราบปรามสัตว์ประหลาดอีกหลายตัวตามรับสั่งของพระเจ้าเหยา เช่น ย่า-ยฺหวี่ (窫窳), เจ๋าฉื่อ (鑿齒), ฯลฯ และว่า โฮ่ว อี้ มียาเม็ดอมฤตที่เทพประทานให้ ครั้งหนึ่ง โฮ่ว อี้ ออกไปล่าสัตว์ ศิษย์คนหนึ่งของเขานาม เฝิง เหมิง (逢蒙) บุกเข้าไปหายาอมฤตนั้น แต่ฉางเอ๋อ ภริยาของโฮ่ว อี้ ชิงกินเข้าไปก่อน เมื่อกินยาอมฤตแล้ว ฉางเอ๋อ ก็ลอยขึ้นท้องฟ้าไปสู่ดวงจันทร์ทันที
บางฉบับระบุเรื่องราวต่างออกไปว่า โฮ่ว อี้ ยิงตะวันแล้ว ผู้คนยกย่องเขาเป็นกษัตริย์พระองค์ใหม่ แต่เมื่อเข้าสู่อำนาจแล้ว โฮ่ว อี้ กลายเป็นทรราชและกดขี่ปวงประชา ฉางเอ๋อ ภริยาของเขา เกรงว่า ยาอมฤตที่พระแม่ตะวันตก (西王母) ประทานให้โฮ่ว อี้ จะทำให้โฮ่ว อี้มีชีวิตอยู่ชั่วนิรันดร์ อันจะเป็นเหตุให้ราษฎรเดือดร้อนไปชั่วกาลนาน ฉางเอ๋อจึงบุกเข้าไปชิงยาอมฤตนั้นมากินเสียเอง เมื่อกินแล้ว ฉางเอ๋อล่องลอยขึ้นสู่ฟากฟ้า โฮ่ว อี้ ไล่ตามไม่ทัน เอาธนูไล่ยิงก็ไม่ทัน ผู้คนสำนึกในความเสียสละของฉางเอ๋อ จึงจัดเทศกาลไหว้พระจันทร์เพื่อยกย่องนาง
สถานีมารีนาเซาท์เพียร์

สถานีมารีนาเซาท์เพียร์ (อังกฤษ: Marina South Pier MRT Station; NS28) เป็นสถานีรถไฟฟ้าปลายทางฝั่งใต้ของรถไฟฟ้าสิงคโปร์ สายเหนือ-ใต้ ตั้งอยู่ในพื้นที่ที่ถมทะเล ใกล้กับ มารีนาเซาท์เพียร์ และ มารีนาเบย์ครุยซ์เซ็นเตอร์ เปิดใช้งานอย่างเป็นทางการเมื่อ 23 พฤศจิกายน ค.ศ. 2014 โดยรัฐมนตรีว่าการกระทรวงคมนาคมของสิงคโปร์
ประวัติ

เมื่อเริ่มแรกโครงการ สถานีนี้มีชื่อว่า "มารีนาวิว" ต่อมาได้เปลี่ยนมาเป็นชื่อ "มารีนาเซาท์เพียร์" ในปี ค.ศ. 2009 ส่วนต่อขยายนี้ ใช้งบประมาณ 357.5 ล้านดอลล่าร์ในการก่อสร้าง โดยเริ่มก่อสร้างในเดือนธันวาคม ค.ศ. 2009
งานแสดงศิลปะ

มีภาพวาดกระเบื้องในตัวสถานีอยู่ 2 ชิ้น ชิ้นที่หนึ่งมีชื่อว่า “อดีต” โดยแสดงภาพเกี่ยวกับสถานที่สำคัญทางประวัติศาสตร์ อาทิ ศาลฎีกา สถานีดับเพลิงกลาง ส่วนชิ้นที่สองชื่อว่า “ปัจจุบัน” โดยแสดงภาพมารีนาเบย์ และโรงละครเอสพลานาด
แผนผังสถานี

| 0 | 1 | 2 |
| --- | --- | --- |
| L1 | ระดับถนน | มารีนาเซาท์เพียร์, มารีนาเบย์ครุยซ์เซ็นเตอร์ |
| B1 | ชั้นจำหน่ายบัตรโดยสาร | เครื่องตรวจบัตรโดยสาร, ที่ทำการของสถานี |
| B2 | ชานชาลา บี | สายเหนือ-ใต้ สถานีปลายทาง (→) |
B2: ชานชาลาเกาะกลาง ประตูรถจะเปิดทางด้านขวา
| B2 | ชานชาลา เอ | สายเหนือ-ใต้ มุ่งหน้า  NS1  EW24  จูรงตะวันออก สถานีถัดไป  NS24  CE2  มารีนาเบย์ (←) |
ทางออก

ทางออกที่ 1: มารีนาเซาท์เพียร์
ทางออกที่ 2: มารีนาเบย์ครุยซ์เซ็นเตอร์ (ต้องเดินต่อไปอีก 600 เมตร)
เวลาให้บริการ

| สถานีปลายทาง | ขบวนแรก | ขบวนแรก | ขบวนแรก |  | ขบวนสุดท้าย |  |
| --- | --- | --- | --- | --- | --- | --- |
|  | วันจันทร์–เสาร์ |  | วันอาทิตย์ และวันหยุดราชการ |  | ทุกวัน |  |
สายเหนือ–ใต้
| NS1 จูรงตะวันออก | 5:58 น. |  | 6:28 น. |  | 23:15 น. |  |
| NS7 กรานจิ | – |  | – |  | 00:05 น. |  |
สมุดภาพ

ทางออกที่ 1
ทางออกที่ 2
ภาพวาด อดีต
ชานชาลาบี สำหรับขบวนรถขาเข้า
ชานชาลาเอ สำหรับขบวนรถขาออก
ทิวทัศน์บริเวณทางออกที่ 1
ทิวทัศน์บริเวณทางออกที่ 1
ทรงสิทธิ์ รุ่งนพคุณศรี

| ทรงสิทธิ์ รุ่งนพคุณศรี |
| --- | --- |

ข้อมูลพื้นฐาน
ชื่อเกิด: ทรงสิทธิ์ รุ่งนพคุณศรี
ฉายา: จอห์นนี่, กบ
เกิด: 6 พฤษภาคม พ.ศ. 2510 (57 ปี)
ที่เกิด:  จังหวัดพระนคร ประเทศไทย
แนวเพลง: ป็อป
อาชีพ: นักร้อง นักแสดง พิธีกร
เครื่องดนตรี: เสียงร้อง
ช่วงปี: พ.ศ. 2531–ปัจจุบัน
ค่ายเพลง: จีเอ็มเอ็ม แกรมมี่
คู่สมรส: ศิริรัตน์ ทับทิม (2551–ปัจจุบัน)
ทรงสิทธิ์ รุ่งนพคุณศรี (เกิด 6 พฤษภาคม พ.ศ. 2510) ชื่อเล่น จอห์นนี่ เป็นนักร้อง นักแสดง พิธีกรชาวไทย ค่ายจีเอ็มเอ็ม แกรมมี่ มีเพลงดังอย่างปาฏิหาริย์ และขีดเส้นใต้ รวมถึงผลงานซิตคอมเรื่อง 3 หนุ่ม 3 มุม
ทั้งนี้ เขาเคยเป็นนักกีฬาฮอกกี้น้ำแข็งทีมชาติไทย ตลอดจนนักกีฬายิงปืนรณยุทธก่อนมาเป็นนักแสดง
ประวัติ

ทรงสิทธิ์เกิดเมื่อวันที่ 6 พฤษภาคม พ.ศ. 2510 มีพี่น้องด้วยกันสี่คน โดยเป็นคนสุดท้อง คุณพ่อชื่อทวีเป็นนักบาสเกตบอลสมัยเรียนได้เดินทางมาแข่งบาสที่จังหวัดนครศรีธรรมราชและได้รู้จักกับคุณแม่ชื่อสงวนศรีทั้งคู่มีใจตรงกันจึงได้แต่งงานและครองคู่มาถึงทุกวันนี้ ทรงสิทธิ์จบการศึกษาระดับมัธยมจากโรงเรียนกรุงเทพคริสเตียน ปริญญาตรีคณะนิเทศศาสตร์ มหาวิทยาลัยกรุงเทพ เริ่มเข้าสู่วงการด้วยการชักชวนของนางแบบรุ่นพี่ "นวลจรี จำนงค์ไทย" และ "อรนภา กฤษฎี" เริ่มต้นด้วยการถ่ายแบบลงในนิตยสาร "เปรียว" ต่อมาได้ร่วมหุ้นเปิดผับกับพี่ชายชื่อว่า "มัสแตง" ที่นี่เองที่ทำให้ได้พบกับหม่อมหลวงพันธุ์เทวนพ เทวกุล เป็นจุดเริ่มต้นให้เข้าสู่อาชีพนักแสดงด้วยการแสดงละครเรื่องแรกชื่อ "เดอะ ผับ" หลังจากนั้นก็ได้มีโอกาสเล่นละครเวทีอีกหลายเรื่อง
ต่อมาชรัส เฟื่องอารมย์ ได้ชักนำเข้าสู่วงการเพลง เขาเริ่มต้นงานชิ้นแรกในชุด "เผื่อใจไว้" และได้แสดงภาพยนตร์เรื่องแรก  "เผื่อใจไว้ให้กันสักหน่อย" ในปี พ.ศ. 2533 หลังจากนั้นได้มีผลงานเพลงที่รู้จักจากอัลบั้มชุดที่สองในปี พ.ศ. 2533 สังกัดจีเอ็มเอ็ม แกรมมี่ ชื่อชุด "กบใส ๆ" มีเพลงที่ได้รับความนิยม เช่น วันใส ๆ และ ปาฏิหาริย์
หลังจากนั้นก็ได้แสดงในละครซิตคอมทางช่อง 7 ที่ได้รับความนิยมคือ 3 หนุ่ม 3 มุม คู่กับ ศักดิ์สิทธิ์ แท่งทอง และ ปฏิภาณ ปฐวีกานต์ โดยรับบทเป็น เอกพล พี่ชายคนโตทำงานธนาคารที่มักจู้จี้ขี้บ่น นอกจากนี้เขายังเคยเป็นนักฮ็อกกี้น้ำแข็งทีมชาติและอดีตนักกีฬายิงปืนรณยุทธก่อนที่จะผันตัวเป็นนักแสดง
ทรงสิทธิ์ได้ออกอัลบั้มตามมาอีกหลายชุด มีเพลงที่ได้รับความนิยมเช่น ปาฏิหาริย์, ขีดเส้นใต้, รักเราไม่เก่าเลย หรือ ขอกลับคำ เป็นต้น ควบคู่กับการแสดงในสังกัดของจีเอ็มเอ็ม แกรมมี่เรื่อยมาจนปัจจุบัน และเป็นพิธีกรในรายการ 3 หนุ่ม 3 มุม ทูไนท์ ทางช่อง 5
ด้านครอบครัว เข้าพิธีสมรสกับหญิงนอกวงการ “คุณ ศิริรัตน์ ทับทิม” เมื่อปี พ.ศ. 2550
ทรงสิทธิ์มีชื่อเล่นที่แท้จริงว่า จอห์นนี่ แต่เพื่อน ๆ ที่กรุงเทพคริสเตียนเห็นมือยาวและแขนผอมเหมือนกบเลยเรียกว่า กบ จนกลายเป็นชื่อเล่นที่รู้จักโดยทั่วไปจนถึงปัจจุบัน
ผลงานเพลง > สตูดิโออัลบั้ม > เพลงพิเศษ

เพลง โลกสวยด้วยมือเรา ในอัลบั้ม โลกสวยด้วยมือเรา (27 กรกฎาคม 2534)
เพลง เสียดาย,แผ่นดินของเรา ในอัลบั้ม โลกสวยด้วยมือเรา ชุด 2 (29 พฤษภาคม 2536)
เพลงรณรงค์เลือกตั้ง (2 กรกฎาคม 2538)
เพลง มันอยู่ในมือเราแล้ว - เพลงรณรงค์เลือกตั้ง (17 พฤศจิกายน 2539)
เพลงประกอบละคร ลัดฟ้ามาหารัก เพลง สายชล
เพลงประกอบละคร เงิน เงิน เงิน เพลง หยาดเพชร
เพลงประกอบละคร เงิน เงิน เงิน เพลง แค่คืบ
เพลง พ่อแห่งแผ่นดิน (2550) - จัดทำขึ้นเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสที่พระองค์ทรงเจริญพระชนมพรรษา 80 พรรษา
เพลงประกอบละคร เชลยศักดิ์ (2553)
เพลงประกอบละคร แม่ปูเปรี้ยว เพลง กำนันไม่มีกำใน
เพลง กอด (2556) - จังหวะจะเดิน
เพลง ความสุข (2556) - จังหวะจะเดิน
เพลง สดุดีมหาราชา (2556) - จัดทำขึ้นเพื่อเทิดพระเกียรติแด่พระบาทสมเด็จพระเจ้าอยู่หัว เนื่องในโอกาสปีมหามงคลเฉลิมพระชนมพรรษา 86 พรรษา
เพลงประกอบละคร มายาสีมุก เพลง น้ำตาไข่มุก
เพลงประกอบละคร ดอกหญ้าในพายุ เพลง เก็บไว้
เพลง สายฝน (2559) - จัดทำขึ้นเพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช
เพลง บทเพลงของพ่อ (2559) - จัดทำขึ้นเพื่อด้วยสำนึกในพระมหากรุณาธิคุณหาที่สุดมิได้ และแสดงความอาลัยแด่พระบาทสมเด็จพระปรมินทรมหาภูมิพลอดุลยเดช มหิตลาธิเบศรามาธิบดี จักรีนฤบดินทร สยามินทราธิราช บรมนาถบพิตร
เพลงประกอบละคร ผู้บ่าวนินจา เพลง สายชล
ผลงานเพลง > ผลงานเพลงที่กล่าวถึงศิลปินท่านอื่นๆ

เพลง คิง ออฟ ก็อป แด๊นซ์ ร้องโดย ไมเคิ่น ตั๋ง (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ กบ ทรงสิทธิ์)
ผลงานเพลง > หนังสือ

The Guitar รวมเทปเพลงดัง Vol.9
เมโมรี่ ซองบุ๊ค ฉบับที่ 2
โน้ตคีย์บอร์ด สเปเชียล
ผลงานการแสดง > ละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2545 | ซีรีส์ซีไร้ท์ ตอน ครอบครัวกลางถนน | ช่อง 9 |  |  |
| 2552 | กรรมพยากรณ์ ตอนชนะกรรม | ช่องไทยพีบีเอส | หมอดูอุปการะ “ผู้พยากรณ์กรรม” | รับเชิญ |
| 2552 | บันทึกกรรม | ช่อง 3 |  | รับเชิญ |
| 2552 | Club Friday The Series 2 2552 ตอนขอใครสักคน | กรีนแชนแนล | เต้ย |  |
| 2552 | เซน...สื่อรักสื่อวิญญาณ ตอน ผีกระสือ (ซีรีส์) | ช่อง 5 | โจ | รับเชิญ |
| 2562 | ด้ายแดงซีรีส์ | Line TV | พ่อของดีน | รับเชิญ |
| 2564 | Don't Say No เมื่อหัวใจใกล้กัน | ช่องวัน 31 | กร | รับเชิญ |
| 2565 | 55:15 Never Too Late | ช่องจีเอ็มเอ็ม 25 | ทรงพล |  |
| 2565 | KinnPorsche the series | ช่องวัน 31 | กรณ์ |  |
| 2565 | Finding The Rainbow สุดท้าย… ที่ปลายรุ้ง | ช่องViu Original | ธนินทร์ |  |
| 2566 | ตรวนธรณี Chains Of Heart | ช่อง 3 | ป๊า |  |
| 2566 | บทกวีของปีแสง | จีเอ็มเอ็ม 25 |  |  |
| 2567 | ชะตา ชาตะ | โมโนแม็กซ์,โมโน 29 | เพทาย อัญมณีทรัพย์ไพศาล |  |
ผลงานการแสดง > ซิตคอม

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2534 - 2541 และ 2563 - 2564 | 3 หนุ่ม 3 มุม | ช่อง 7 และ ช่องวัน 31 | เอกพล เบญจวรการ |  |
| 2539-2541 | ระเบิดเถิดเทิง | ช่อง 5 |  | รับเชิญ |
| 2548 | โสดสโมสร ตอน บ้านนี้ไม่มีแมลง | ช่อง 3 | ภาคภูมิ |  |
| 2553 | เป็นต่อ ตอน จุดใต้ตำตอ | ช่อง 3 (17 มิ.ย. 2553) | พี่โจ้ |  |
ผลงานการแสดง > ละครเวที

| ปี พ> ศ. | เรื่อง | สถานที่จัดการแสดง | บทบาท | หมายเหตุ |
| --- | --- | --- | --- | --- |
| 2533 | พรายน้ำ |  |  |  |
| 2535 | ราโชมอน |  | ซามูไร |  |
| 25xx | ชาติชาย นายทองดี |  |  |  |
| 25xx | เจ้าชายน้อย |  | นักบิน |  |
| 2548 และ 2549 | ทวิภพ เดอะมิวสิคัล |  | หลวงอัครเทพวรากร |  |
| 2544, 2545 และ 2550 | บัลลังก์เมฆ เดอะมิวสิคัล |  | เกื้อ |  |
| 2552 และ 2553 | เนื้อคู่ 11 ฉาก จากวันแรก ถึงวันลา (5-29 มีนาคม 2552 และ 4-28 มีนาคม 2553) |  | เต้ |  |
| 2553 | กินรีสีรุ้ง La Cage aux Folles (16 มิถุนายน - 17 กรกฎาคม 2553) |  | จอร์จ |  |
| 2560 | ดุจดวงใจไทยทั้งผอง เดอะมิวสิคัล (13 ตุลาคม 2560) | สตูดิโอช่อง 3 หนองแขม | ชาญชัย |  |
| 2560 | รองเท้าของพ่อ (9-19 พฤศจิกายน 2560) | สตูดิโอช่อง 3 หนองแขม | ก่อ |  |
| 2567 | ฟ้าจรดทราย เดอะมิวสิคัล | รัชดาลัย เธียเตอร์ | องค์อาเหม็ด |  |
ผลงานการแสดง > ภาพยนตร์

พ.ศ. 2532 เผื่อใจไว้ให้กันสักหน่อย รับบท กบ
พ.ศ. 2533 ความรักไม่มีชื่อ รับบท ลุต
พ.ศ. 2535 เมียพ่อขอไว้คน รับบท ภิวัฒน์
พ.ศ. 2541 รัก-ออกแบบไม่ได้ รับบท นิด
พ.ศ. 2545 ขังแปด รับบท ยิ่งศักดิ์
พ.ศ. 2547 มหัศจรรย์พันธุ์รัก รับบท วัชระ
พ.ศ. 2550 รักแห่งสยาม รับบท กร
พ.ศ. 2554 ขอบคุณที่รักกัน รับบท สามีของขวัญ
พ.ศ. 2555 รักสุดท้ายป้ายหน้า รับบท นายหัวเกรียงไกร
พ.ศ. 2555 มึง กู เพื่อนกันจนวันตาย (รับเชิญ)
พ.ศ. 2555 เธอ ฉัน ข้าว ดาวอังคาร (รับเชิญ)
ผลงานการแสดง > มิวสิกวิดีโอ

พ.ศ. 2549 เพลง โสดเฉพาะคืนนี้ (พลพรรครักเอย, รับเชิญ)
พ.ศ. 2563 เพลง ไม่ไหวอย่าฝืน (พลพล พลกองเส็ง)
ผลงานการแสดง > พิธีกร

รายการปลดหนี้ ช่อง 7 (2544-2545)
รายการสารคดี "รู้ไว้ใกล้ตัว"
รายการ3 หนุ่ม 3 มุม วาไรตี้" ช่อง 9 (2550)
รายการ3 หนุ่ม 3 มุม ทูไนท์" ช่อง 5 (2551-2553)
รายการเดอะวอยซ์ไทยแลนด์ เสียงจริง ตัวจริง ช่อง 3 (ชีชั่น 1-6) (2555-2561),พีพีทีวี (ชีชั่น 7-) (2561-)
รายการเดอะวอยซ์ คิดส์ ไทยแลนด์ ช่อง 3 (2556-2561),พีพีทีวี (2562-ปัจจุบัน​)
ผลงานการแสดง > โฆษณา

ซันซิล (2536)
รางวัล

รางวัลสตาร์พิคส์ ครั้งที่ 5 สาขานักแสดงสมทบชายยอดเยี่ยม จากภาพยนตร์เรื่อง รักแห่งสยาม
เข้าชิงรางวัลคมชัดลึก อวอร์ด ครั้งที่ 5 สาขานักแสดงประกอบชายยอดเยี่ยม จากภาพยนตร์เรื่อง รักแห่งสยาม
เข้าชิงรางวัลภาพยนตร์แห่งชาติ สุพรรณหงส์ ครั้งที่ 17 สาขาผู้แสดงสมทบชายยอดเยี่ยม จากภาพยนตร์เรื่อง รักแห่งสยาม
เฉลิมไทยอวอร์ด ครั้งที่ 5 สาขานักแสดงชายในบทสมทบจากภาพยนตร์ไทยแห่งปี จากภาพยนตร์เรื่อง รักแห่งสยาม
เข้าชิงรางวัลภาพยนตร์ไทย ชมรมวิจารณ์บันเทิง ครั้งที่ 16 สาขาผู้แสดงสมทบชายยอดเยี่ยม จากภาพยนตร์เรื่อง รักแห่งสยาม
เข้าชิงรางวัลสตาร์เอนเตอร์เทนเมนต์อวอร์ดส 2007 ครั้งที่ 6 สาขาผู้แสดงสมทบชายยอดเยี่ยม จากภาพยนตร์เรื่อง รักแห่งสยาม
เข้าชิงรางวัลแฮมเบอร์เกอร์อวอร์ดส 2007 สาขานักแสดงขโมยซีนยอดเยี่ยม จากภาพยนตร์เรื่อง รักแห่งสยาม
เข้าชิงรางวัลโทรทัศน์ทองคำ ครั้งที่ 29 สาขาดาราสนับสนุนชายดีเด่น  จากละครเรื่อง สามใบไม่เถา